মালদহ বিশ্ববিদ্যালয় পড়ুয়ার রহস্য মৃত্যু

মালদহ: বিশ্ববিদ্যালয় ( Malda university student in) পড়ুয়ার রহস্য মৃত্যু। বাড়ির বাথরুম থেকে উদ্ধার পড়ুয়ার ঝুলন্ত দেহ। ঘটনা মালদা জেলার গাজোল থানার অন্তর্গত কচুয়া এলাকার। ঘটনাকে ঘিরে চাঞ্চল্য ছড়িয়েছে এলাকায়। সূত্রের খবর, মৃত ওই পড়ুয়ার নাম উত্তম মার্ডি। বয়স ২২। ওই পড়ুয়া উত্তরবঙ্গ বিশ্ববিদ্যালয়ের ইতিহাস বিভাগের প্রথম বর্ষের পড়ুয়া। ব়্যাগিংয়ের জেরে ওই পড়ুয়ার মৃত্যু হয়েছে।  এমনটাই আশঙ্কা পরিবারের। যদিও পুরো ঘটনা নিয়ে এখনও পর্যন্ত থানায় কোনও লিখিত অভিযোগ করেনি মৃত পড়ুয়ার পরিবার। অভিযোগ পেলে তার ভিত্তিতে পদক্ষেপ নওয়ার আশ্বাস পুলিশের।

পড়ুয়ার পরিবার সূত্রে খবর, গাজোলের কচুয়া এলাকায় জেঠুর বাড়িতেই থাকত ওই পড়ুয়া। পড়াশোনায় অত্যন্ত মেধাবী ছিল। উত্তরবঙ্গ বিশ্ববিদ্যালয় ভর্তি করানো হয় উত্তমকে। চলতি মাসের ৩ তারিখ তাকে ওই হস্টেলে রেখে ফিরে আসে তার পরিবার। কিন্তু হস্টেলে থাকার তিন দিনের মধ্যেই বাড়ি ফিরে আসে ওই পড়ুয়া। পরিবারকে জানায় সে আর ওই হোস্টেলে ফিরে যাবে না। যার কারণ হিসেবে তার পরিবারকে তেমনভাবে কিছুই জানায়নি উত্তম। তবে তার পরিবারের দাবি, সেখান থেকে ফিরে আসার পরেই মানসিক অবসাদে ভুগ ছিল সে। পরিবারের লোকেদের হস্টেলের বিষয়ে তেমনভাবে না জানালেও কিছু কথা জানিয়েছিল উত্তম।

আরও পড়ুন: জানি মৃত্যু নিশ্চিত, তবে যেন তাড়াতাড়ি আসে, বললেন ত্রাণকর্মী

চলতি মাসের ৬ তারিখ মালদহে ফিরে আসে সে। কিন্তু সে সেখানে আর ফিরতে না চাওয়ায় বিকল্প হিসেবে মালদহ কলেজে ভর্তি করানোর কথা ছিল উত্তমকে। এদিন মালদহ কলেজে ভর্তি হওয়ার কথা থাকলেও সকালেই বাথরুম থেকে উদ্ধার হয় ওই পড়ুয়ার ঝুলন্ত দেহ। খবর পেয়ে মৃতদেহ উদ্ধার করে দেহ ময়নাতদন্তের জন্য মালদা মেডিকেল কলেজ হাসপাতালে পাঠায় পুলিশ। ঘটনায় শোকের ছায়া পরিবারসহ এলাকা জুড়ে। ওই পড়ুয়া এইভাবে শেষ সিদ্ধান্ত নিতে পারে এমনটা ভাবতে পারেননি তার পরিবারের কেউ।

আরও অন্য খবর দেখুন